pythainlp/thai-wiki-dataset-v3 huggingface dataset:
แอลีเซว

แอลีเซว ปึไรรา ดุช ซังตุช (Eliseu Pereira dos Santos ; เกิดวันที่ 1 ตุลาคม ค.ศ. 1983) หรือ แอลีเซว เป็นอดีตนักฟุตบอลชาวโปรตุเกส ผู้เคยเล่นในตำแหน่งแบ็กซ้ายหรือปีกซ้าย
แอลีเซวเริ่มต้นอาชีพกับสโมสรบึลึเน็งซึช ก่อนที่จะเซ็นสัญญากับมาลากาใน ค.ศ. 2007 เขาได้ลงเล่นให้กับมาลาการวม 224 นัด ยิงได้ 27 ประตู (จากทั้งสองช่วงที่เขาได้ลงเล่น) ต่อมาใน ค.ศ. 2014 เขาเซ็นสัญญากับไบฟีกา ซึ่งเขาพาสโมสรชนะเลิศปรีไมราลีกาสามสมัย และถ้วยรางวัลอื่น ๆ อีกหลายรายการตลอดช่วงสี่ปีที่เขาได้ลงเล่นก่อนยุติเส้นทางอาชีพ
แอลีเซวได้ลงเล่นให้กับทีมชาติมาตั้งแต่ ค.ศ. 2009 จนถึง ค.ศ. 2017 โดยเขาเป็นส่วนหนึ่งของทีมชาติโปรตุเกสชุดที่ชนะเลิศฟุตบอลชิงแชมป์แห่งชาติยุโรป 2016
== เกียรติประวัติ ==
=== สโมสร ===
ลาซีโอ
ซูแปร์โกปปาอีตาเลียนา: 2009
ไบฟีกา
ปรีไมราลีกา: 2014–15, 2015–16, 2016–17
ตาซาดึปูร์ตูกัล: 2016–17
ตาซาดาลีกา: 2014–15, 2015–16
ซูแปร์ตาซากังดีดูดึออลีไวรา: 2014, 2016, 2017
=== ทีมชาติ ===
โปรตุเกส
ฟุตบอลชิงแชมป์แห่งชาติยุโรป: 2016
ฟีฟ่าคอนเฟเดอเรชันส์คัพ อันดับที่สาม: 2017
=== เครื่องอิสริยาภรณ์ ===
Commander of the Order of Merit
== อ้างอิง ==
== แหล่งข้อมูลอื่น ==
National team data
นักฟุตบอลชาวโปรตุเกส
กองหลังฟุตบอล
ปีกฟุตบอล
ผู้เล่นในปรีไมราลีกา
ผู้เล่นในลีกาปูร์ตูกัลโดยช์
ผู้เล่นสปอร์ลิชบัวอีไบฟีกา
ผู้เล่นในลาลิกา
ผู้เล่นในเซกุนดาดิบิซิออน
ผู้เล่นสโมสรฟุตบอลมาลากา
ผู้เล่นเรอัลซาราโกซา
ผู้เล่นในเซเรียอา
ผู้เล่นสโมสรกีฬาลัตซีโย
นักฟุตบอลทีมชาติโปรตุเกส
ผู้เล่นในฟุตบอลชิงแชมป์แห่งชาติยุโรป 2016
ผู้เล่นในฟีฟ่าคอนเฟเดอเรชันส์คัพ 2017
ผู้เล่นในชุดชนะเลิศฟุตบอลชิงแชมป์แห่งชาติยุโรป
บุคคลจากอังกราดูเอรูวิชมู
รายชื่อผู้ที่ได้รับเหรียญรางวัลโอลิมปิก

รายชื่อผู้ที่ได้รับเหรียญรางวัลโอลิมปิก เป็นรายชื่อที่รวบรวมชื่อของนักกีฬาผู้ชนะที่ได้รับเหรียญรางวัลจากการแข่งขันกีฬาโอลิมปิกทุกคนตั้งแต่ปี พ.ศ. 2439 ในโอลิมปิกฤดูร้อน 1896 ซึ่งเป็นการแข่งขันกีฬาโอลิมปิกครั้งแรก ซึ่งจัดอันดับตามชนิดกีฬาในโอลิมปิก หรือสาขากีฬา และแบ่งตามการแข่งขันกีฬาโอลิมปิกแต่ละครั้ง
== นักกีฬาที่ได้รับเหรียญรางวัลมากที่สุดแบ่งตามชนิดกีฬา ==
=== กีฬาในโอลิมปิกฤดูร้อน ===
== อ้างอิง ==
โอลิมปิก
รายชื่อสหพันธ์กีฬาระหว่างประเทศ

รายชื่อสหพันธ์กีฬาระหว่างประเทศ เป็นรายชื่อที่รวบรวมสมาคมกีฬาระหว่างประเทศที่ได้รับการรับรองจากคณะกรรมการโอลิมปิกสากล ซึ่งแต่ละองค์กรทำหน้าที่เป็นองค์กรด้านการปกครองที่ไม่ใช่องค์กรภาครัฐสำหรับกีฬาและบริหารจัดการกีฬาในระดับโลกโดยส่วนใหญ่มักจะกำหนดกฎระเบียบส่งเสริมกีฬาให้กับผู้ชมที่คาดหวังและแฟนคลับ พัฒนาผู้เล่นและจัดแข่งขันชิงแชมป์โลกและทวีป สหพันธ์กีฬาระหว่างประเทศบางแห่ง เช่น สหพันธ์ว่ายน้ำระหว่างประเทศ และ สหภาพสเกตนานาชาติ อาจดูแลกิจกรรมต่าง ๆ ที่เป็นกีฬาบริบทเดียวกัน เช่น FINA ดูแล ว่ายน้ำ กระโดดน้ำระบำใต้น้ำ โปโลน้ำ โดยนับเป็นสาขากีฬารวมอยู่ในชนิดเดียวเรียกว่า "กีฬาทางน้ำ"
== สหพันธ์ที่รับรองโดยคณะกรรมการโอลิมปิกสากล (IOC) ==
=== สมาคมสหพันธ์กีฬานานาชาติโอลิมปิกฤดูร้อน (ASOIF) ===
กีฬาทางน้ำ: FINA (Fédération internationale de natation)
ยิงธนู: World Archery Federation (WA)
กรีฑา: World Athletics (until June 2019: International Amateur Athletics Federation; IAAF)
แบดมินตัน: Badminton World Federation (BWF)
บาสเกตบอล: FIBA
มวยสากลสมัครเล่น (amateur): International Boxing Association (formerly Association Internationale de Boxe Amateur; AIBA)
เรือแคนู: International Canoe Federation (ICF)
จักรยาน: Union Cycliste Internationale (UCI) (or International Cycling Union, ICU)
ขี่ม้า: International Federation for Equestrian Sports (Fédération Équestre Internationale, FEI)
ฟันดาบ: Fédération Internationale d'Escrime (FIE)
ฟุตบอล: FIFA (Fédération Internationale de Football Association)
กอล์ฟ: International Golf Federation (IGF)
ยิมนาสติก: Fédération Internationale de Gymnastique (FIG) (International Gymnastics Federation, IFG)
แฮนด์บอล: International Handball Federation (IHF)
ฮอกกี้: Fédération Internationale de Hockey (FIH) (International Hockey Federation)
ยูโด: International Judo Federation (IJF)
ปัญจกีฬาสมัยใหม่: Union Internationale de Pentathlon Moderne (UIPM)
เรือพาย: Fédération Internationale des Sociétés d'Aviron (FISA) (International Rowing Federation)
รักบี้ยูเนียน: World Rugby (WR)
เรือใบ: World Sailing (Until December 2015, International Sailing Federation (ISAF))
ยิงปืน: International Shooting Sport Federation (ISSF)
เทเบิลเทนนิส: International Table Tennis Federation (ITTF)
เทควันโด: World Taekwondo (WT)
เทนนิส: International Tennis Federation (ITF)
ไตรกีฬา: International Triathlon Union (ITU)
วอลเลย์บอล and วอลเลย์บอลชายหาด: Fédération Internationale de Volleyball (FIVB)
ยกน้ำหนัก: International Weightlifting Federation (IWF)
มวยปล้ำ: United World Wrestling (UWW)
=== สมาคมสหพันธ์กีฬานานาชาติโอลิมปิกฤดูหนาว (AIOWF) ===
=== สมาคมสหพันธ์กีฬานานาชาติที่คณะกรรมการโอลิมปิกสากลให้การรับรอง (ARISF) ===
== อ้างอิง ==
โอลิมปิก
สหพันธ์กีฬาระหว่างประเทศ
กีฬาในโอลิมปิก
กีฬาในโอลิมปิกฤดูหนาว
เกาะนอร์ทจัตแลนดิก

เกาะนอร์ทจัตแลนดิก (North Jutlandic Island; Nørrejyske Ø) หรือ เวนซือเซล-ทือ (Vendsyssel-Thy) เป็นเกาะทางเหนือสุดของประเทศเดนมาร์กและคาบสมุทรจัตแลนด์ แต่เดิมพื้นที่บริเวณนี้ไม่ใช่เป็นเกาะ จนกระทั่งเกิดพายุในเดือนกุมภาพันธ์ ค.ศ. 1825 ทำให้น้ำในทะเลเหนือไหลเชื่อมรวมถึงฟยอร์ด ที่ชื่อ ลิมฟยอร์ดด้วย แต่ก็ยังถือเป็นส่วนหนึ่งของคาบสมุทรจัตแลนด์มากกว่าจะเป็นเกาะ
ทางด้านภูมิศาสตร์ ถือเป็นเกาะใหญ่เป็นอันดับ 2 ของเดนมาร์ก รองจากเกาะเชลลันด์ (ไม่รวมกรีนแลนด์) เกาะมีประชากร 296,700 คน จากข้อมูล 1 มกราคม ค.ศ. 2014
==อ้างอิง==
นอร์ทจัตแลนดิก
เทพีประชาธิปไตย

เทพีประชาธิปไตย, เทพีประชาธิปไตยและเสรีภาพ, จิตวิญญาณประชาธิปไตย, หรือ เทพีเสรีภาพ (Goddess of Democracy, Goddess of Democracy and Freedom, Spirit of Democracy, หรือ Goddess of Liberty; ) เป็นรูปปั้นสูง 10 เมตร สร้างขึ้นในช่วงการประท้วงที่จัตุรัสเทียนอันเหมิน พ.ศ. 2532 ใช้เวลาสร้าง 4 วัน สร้างด้วยโฟมและเพเพอร์มาร์เชบนโครงโลหะ ผู้จัดสร้างมุ่งหมายให้รูปปั้นนี้มีขนาดใหญ่ที่สุดเท่าที่จะทำได้เพื่อมิให้รัฐบาลรื้อถอนไปโดยง่าย กล่าวคือ รัฐบาลจะต้องเลือกระหว่างทำลายรูปปั้นซึ่งย่อมจะเป็นชนวนให้เกิดการวิพากษ์วิจารณ์นโยบายรัฐบาล หรือยอมให้รูปปั้นตั้งอยู่อย่างนั้น แต่ที่สุดแล้ว วันที่ 4 มิถุนายน พ.ศ. 2532 กองทัพปลดปล่อยประชาชนเข้ากวาดล้างผู้คนออกจากจัตุรัสเทียนอันเหมิน ทำให้รูปปั้นถูกทำลายไปด้วย และนับแต่รูปปั้นนี้ถูกทำลายไป มีการสร้างรูปจำลองและสิ่งรำลึกถึงรูปปั้นนี้ขึ้นทั่วโลก ซึ่งรวมถึงที่ฮ่องกง ซานฟรานซิสโก วอชิงตัน ดี.ซี. และแวนคูเวอร์
==ระเบียงภาพ==
ไฟล์:Goddess of Democracy HK 20100604.jpg|รูปปั้นจำลองในอีกอิริยาบถหนึ่งที่ฮ่องกงเมื่อครบรอบ 21 ปีการประท้วงที่เทียนอันเหมิน
ไฟล์:York University Goddess of Democracy.jpg|รูปปั้นจำลองอันเดิมที่มหาวิทยาลัยยอร์ก แคนาดา
ไฟล์:New statue of Goddess of Democracy at York University.jpg|รูปปั้นจำลองอันใหม่ที่มหาวิทยาลัยยอร์ก ทำด้วยทองสัมฤทธิ์
ไฟล์:UBC-Goddess_of_democracy.jpg|รูปปั้นจำลองที่มหาวิทยาลัยบริทิชโคลัมเบีย วิทยาเขตแวนคูเวอร์
== อ้างอิง ==
งานประติมากรรม
สัญลักษณ์
สิ่งก่อสร้างในปักกิ่ง
การประท้วงที่จัตุรัสเทียนอันเหมิน พ.ศ. 2532
เว็ตเติน

เว็ตเติน (Vättern) เป็นทะเลสาบที่มีพื้นที่ใหญ่เป็นอันดับ 2 ของประเทศสวีเดน รองจากทะเลสาบแวเนิน และใหญ่เป็นอันดับ 6 ของยุโรป มีรูปร่างทะเลสาบเหมือนนิ้วมือยาว ๆ ตั้งอยู่ทางใต้ของประเทศสวีเดน ตั้งอยู่ทางทิศตะวันออกเฉียงใต้ของทะเลสาบแวเนิน ตั้งอยู่ปลายของสแกนดิเนเวีย
==อ้างอิง==
ทะเลสาบในประเทศสวีเดน
ภารตมาตา

ภารตมาตา (Bhārat Mata, ฮินดี จากสันสกฤต ภารตอัมพา  Bhāratamba, भारताम्बा; अम्बा อมฺพา แปลว่า 'มารดา') หรือเรียกกันว่า มารดาอินเดีย (Mother India) ในภาษาอังกฤษแบบอินเดีย เป็นบุคลาธิษฐานแห่งชาติของประเทศอินเดีย พระนางมักแสดงออกในลักษณะของสตรีที่ปกคลุมด้วยส่าหรีย้อมสีฝรั่น (Saffron) ถือธงชาติอินเดีย บางครั้งประกบข้างด้วยสิงโตอินเดีย
การสร้างบุคลาธิษฐานให้กับอนุทวีปอินเดียโดยใช้การสร้างพระนางภารตมาตานั้นเริ่มมีในปลายทศวรรษที่ 19 โดยเฉพาะอย่างยิ่งหลังการกบฏอินเดีย ค.ศ. 1857 (Indian Rebellion of 1857) เพื่อต่อต้านการปกครองของบริเตน แนวคิดภารตมาตาเริ่มเป็นที่รับรู้ของผู้คนในฐานะภาพตัวแทนของดินแดนอินเดียเป็นครั้งแรกในปี ค.ศ. 1882 ซึ่งวาดโดย พังกิมจันทระ จัฏโฏปาธยาย (Bankimchandra Chatterjee) ในหนังสือ "อานันทมฐะ" (Anand Math) ของเขา
==ดูเพิ่ม==
ภารตมาตามนเฑียร
บังคมาตา (Banga Mata)
ศรีลังกามาตา (Sri Lanka Mata)
เตลูกูถัลลี (Telugu Thalli)
พระสยามเทวาธิราช (Siam Devadhiraj)
วันเดมาตรัม (Vande Mataram)
== อ้างอิง ==
บุคลาธิษฐานประจำชาติ
เทวีในศาสนาฮินดู
สัญลักษณ์ของประเทศอินเดีย
ชาตินิยมฮินดู
จตุลังคบาท

จตุลังคบาท (คำอ่าน: จะ-ตุ-ลัง-คะ-บาด) เป็นพระตำรวจประจำ 4 เท้าช้างทรงของพระมหากษัตริย์ไทยในยามศึกสงคราม ซึ่งเป็นที่รู้จักกันดีในสงครามยุทธหัตถี ระหว่างสมเด็จพระนเรศวรมหาราชกับพระมหาอุปราชา
== ประวัติ ==
จตุลังคบาท เป็นผู้คุ้มครองเท้าทั้ง 4 ของช้างทรง มีฝีมือในการรบทุกรูปแบบ โดยเฉพาะการใช้ดาบสองมือ, เขน, ทวน และมวย จตุลังคบาทประจำ 2 เท้าหน้ามียศเป็นออกหลวง ส่วนจตุลังคบาทประจำ 2 เท้าหลังมียศเป็นออกขุน โดยบางตำราระบุว่า นอกเหนือจากจตุลังคบาทที่คุ้มกันช้างแล้ว ยังมีอีก 1 นายที่ทำหน้าที่ดังกล่าว คือพลนำหน้าช้าง
จตุลังคบาทปรากฏในการทำยุทธหัตถีของสมเด็จพระนเรศวรมหาราช โดยเมื่อครั้งที่พระเจ้านันทบุเรงได้ให้พระมหาอุปราชายกทัพใหญ่มาตีกรุงศรีอยุธยา สมเด็จพระนเรศวรมหาราชและสมเด็จพระเอกาทศรถทราบข่าวจึงยกทัพหลวงไปตั้งรับ ณ หนองสาหร่าย ช้างพระที่นั่งได้พากันไล่ล่าศัตรู กระทั่งทั้งสองพระองค์ตกอยู่ในวงล้อมของศัตรูโดยไม่รู้ตัว มีเพียงจตุลังคบาทและทหารรักษาพระองค์เท่านั้นที่ติดตามได้ทัน
ซึ่งการจัดตำแหน่งจตุลังคบาทในสมัยสมเด็จพระนเรศวร มีดังนี้:
=== สมเด็จพระนเรศวร ===
สมเด็จพระนเรศวรมหาราช ทรงช้างเจ้าพระยาไชยานุภาพ (พลายภูเขาทอง) มีนายมหานุภาพเป็นตวาญช้าง, ส่วนเจ้ารามราฆพเป็นกลางช้าง และมีจตุลังคบาททำหน้าที่พิทักษ์ช้างทรง (คนนอกถือหอก คนในถือดาบ) ได้แก่:
"พระมหามนตรี" ประจำเท้าหน้าขวา
"พระมหาเทพ" ประจำเท้าหน้าซ้าย
"หลวงอินทรเทพ" ประจำเท้าหลังขวา
"หลวงพิเรนทรเทพ" ประจำเท้าหลังซ้าย
ทั้งนี้ จากคำให้การชาวกรุงเก่า นายทหารทั้ง 4 ทิศ ผู้ทำหน้าที่เป็นพระตำรวจจตุลังคบาท ยังมีข้อมูลที่ตรงกัน และไม่ตรงกันอยู่บ้าง อันได้แก่ มหาเทพ (ขาดอินทรเทพ), มหามนตรี (ขาดพิเรนทรเทพ), ราชรินทร (ไม่มีพรหรมบริรักษ์), อินทเดช (ไม่มีสุริยภักดี)
=== สมเด็จพระเอกาทศรถ ===
สมเด็จพระเอกาทศรถ ทรงช้างเจ้าพระยาปราบไตรจักร (พลายบุญเรือง) มี "นายแวง" เป็นจตุลังคบาท
== สิ่งสืบทอด ==

พระราชานุสาวรีย์สมเด็จพระสุริโยทัย ณ ทุ่งมะขามหย่อง จังหวัดพระนครศรีอยุธยา มีนักรบจตุลังคบาทตั้งอยู่บนเกาะกลางน้ำ ซึ่งบังเอิญมีโครงหน้าคล้ายพลเอก วิมล วงศ์วานิช และพลเอก สุนทร คงสมพงษ์ ขณะที่บางคนเห็นว่าจตุลังคบาทประจำเท้าซ้ายหน้า มีใบหน้าคล้ายพลเอก อภิรัชต์ คงสมพงษ์
ส่วนที่เก๋งจีนคู่หลังเล็ก ในพระราชวังกรุงธนบุรี (หรือพระราชวังเดิม) เขตบางกอกใหญ่ กรุงเทพมหานคร มี "ดาบจตุลังคบาท" และ "ดาบญี่ปุ่นคร่ำทอง" ภายในตู้เดียวกัน ซึ่งด้ามดาบจตุลังคบาทนี้ ทำมาจากงาช้าง รวมถึงมี "ดาบหัวช้าง" ที่มีลักษณะคล้ายกันวางอยู่ข้าง ๆ
== ในวัฒนธรรมร่วมสมัย ==
ในการจัดฉายภาพยนตร์พระเจ้าช้างเผือก ที่ประเทศฟิลิปปินส์ ได้ทำการตลาด ด้วยการจ้างให้มีคนแต่งกายเป็นจตุลังคบาท เดินตามถนนสายต่าง ๆ ทั่วกรุงมะนิลา ส่วนในภาพยนตร์ต้มยำกุ้ง ที่นำแสดงโดยจา พนม ตัวละครเอกของเรื่องเป็นผู้สืบทอดวิชาจตุลังคบาท
เดือนธันวาคม พ.ศ. 2561 สามารถ พยัคฆ์อรุณ และสมรักษ์ คำสิงห์ ได้นำทัพนักมวยไทยของตนเข้าแข่งมวยไทยในรายการ จตุลังคบาท ศึกมวยไทยมรดกโลก ซึ่งตั้งชื่อตามผู้ปกป้องการรุกรานจากข้าศึกในประวัติศาสตร์ไทย โดยจัดที่จังหวัดพระนครศรีอยุธยา
== ผู้ฝึกวิชาจตุลังคบาทที่มีชื่อเสียงสมัยใหม่ ==
วิสิทธิ์ เลิศฤทธิ์ – ผู้ฝึกสอนมวยไทยเลิศฤทธิ์
จา พนม – นักแสดง, สตันต์แมน
เดชากุล สังวรกาญจน์ (ครูเดช) – ผู้ฝึกสอนดาบสองมือ, มวยไทยสายจตุลังคบาท, ช่างตีดาบฝั่งธน
== ดูเพิ่ม ==
สงครามยุทธหัตถี
พระราชานุสาวรีย์สมเด็จพระสุริโยทัย
เจ้าพระยาไชยานุภาพ (พลายภูเขาทอง)
เจ้าพระยาปราบไตรจักร (พลายบุญเรือง)
== อ้างอิง ==
== แหล่งข้อมูลอื่น ==
หน่วยและรูปขบวนทหารไทย
ตำรวจไทย
กระบี่กระบอง
มวยไทย
มวนดา

มวนดา (Moanda) เป็นหนึ่งในเมืองที่ใหญ่ที่สุดของประเทศกาบอง ตั้งอยู่ริมถนนแอน3 ของจังหวัดโอโตกูเอ เป็นเมืองสำคัญด้านการทำเหมืองแร่แมงกานีสของโลก จากการสนับสนุนของ Compagnie Minière de l'Ogooué (COMILOG) ซึ่งเริ่มทำเหมืองตั้งแต่ปี ค.ศ. 1957 มวนดามีประชากรราว 39,298 คน (ค.ศ. 2010) เป็นเมืองใหญ่เป็นอันดับที่ 2 ของจังหวัดรองจากฟร็องส์วีล เมืองยังอยู่ไม่ไกลจากชายแดนของสาธารณรัฐคองโก อยู่ห่างราว 100 กิโลเมตร
==อ้างอิง==
เมืองในประเทศกาบอง
การคัดเลือกเจ้าภาพกีฬาโอลิมปิก

การคัดเลือกเจ้าภาพกีฬาโอลิมปิก เป็นกระบวนการที่คณะกรรมการโอลิมปิกแห่งชาติเลือกเมืองจากภายในอาณาเขตประเทศของตนเพื่อเสนอเป็นเจ้าภาพการแข่งขันกีฬาโอลิมปิก ถ้าหากได้รับคัดเลือกก็จะได้เป็นเจ้าภาพกีฬาพาราลิมปิกโดยอัตโนมัติ ตั้งแต่การก่อตั้งคณะกรรมการโอลิมปิกสากล (IOC) ในปี ค.ศ. 1894 ซึ่งประสบความสำเร็จจากการใช้ชื่อของการแข่งขันกีฬาโอลิมปิกกรีกโบราณเพื่อสร้างการแข่งขันกีฬาสมัยใหม่ ก็มีเมืองที่สนใจคัดเลือกแพื่อป็นเจ้าภาพจัดการแข่งขันกีฬาโอลิมปิกฤดูร้อนหรือฤดูหนาว
== การคัดเลือกโอลิมปิกฤดูร้อน ==
== อ้างอิง ==
== ดูเพิ่ม ==
โอลิมปิก
พรรคเพื่อเสรีภาพ

พรรคเพื่อเสรีภาพ (Partij voor de Vrijheid หรือย่อเป็น PVV) เป็นพรรคการเมืองฝ่ายชาตินิยมขวาจัดในประเทศเนเธอร์แลนด์ ก่อตั้งขึ้นเมื่อปี ค.ศ. 2006 โดยเคร์ต วิลเดิร์ส สมาชิกสภาผู้แทนราษฎร และคว้าได้ 9 ที่นั่งในสภาเมื่อการเลือกตั้ง ค.ศ. 2006 ก่อนจะได้มา 24 ที่นั่งในการเลือกตั้งทั่วไปเมื่อ ค.ศ. 2010 จึงได้ตอบรับคำเชิญของนายกรัฐมนตรีมาร์ก รึตเตอในการจัดตั้งรัฐบาล อย่างไรก็ตาม พรรคเพื่อเสรีภาพไม่เห็นด้วยกับมาตรการรัดเข็มขัดของรัฐบาลจึงได้ถอนตัวออกจากแนวร่วมรัฐบาลเมื่อเดือนเมษายน ค.ศ. 2012 นำไปสู่การเลือกตั้งอีกครั้งในปีเดียวกัน โดยพรรคเพื่อเสรีภาพได้มาเพียง 15 ที่นั่ง และได้เข้าร่วมกับฝ่ายค้าน ต่อมาในการเลือกตั้ง ค.ศ. 2017 พรรคเสรีภาพได้ที่นั่ง 20 ที่นั่ง โดยได้คะแนนเสียงเป็นอันดับสอง แต่ไม่ได้เข้าร่วมรัฐบาลผสมของมาร์ก รึตเตอเนื่องจากอุดมการณ์ทางการเมืองที่ต่างกับพรรคร่วมรัฐบาลพรรคอื่น
== อ้างอิง ==
พรรคการเมืองเนเธอร์แลนด์
น่วม เศรษฐจันทร

นายแพทย์พิเศษ น่วม เศรษฐจันทร อดีตรองปลัดกระทรวงสาธารณสุข อดีตนายแพทย์พิเศษผู้อำนวยการโรงพยาบาลมหาราชนครราชสีมา เป็นผู้ก่อตั้งวิทยาลัยพยาบาลนครราชสีมา และโรงพยาบาลจิตเวชนครราชสีมาราชนครินทร์
== ประวัติ ==
นพ.น่วม เศรษฐจันทร เกิดที่ตำบลในเมือง อำเภอเมือง จังหวัดนครราชสีมา สมรสกับ พญ.สำเนียง คัมภีรญาณนนท์ (ญ.)  ธิดาของ สุรชัย คัมภีรญาณนนท์ กับ ภริยาคนที่ 2 เทียน คัมภีรญาณนนท์ (ญ.) มีบุตรธิดา 3 คน ดังนี้
ร.ต.ท.กุลธร เศรษฐจันทร นักเรียนเตรียมทหาร รุ่น 4 สมรสกับ บังอร มนูธรรม (ญ.) มีบุตรธิดา 1 คน ได้แก่ วศิน
นพ.ธานี เศรษฐจันทร สมรสกับ Jill Maitland (ญ.) มีบุตรธิดา 5 คน ได้แก่ ดามพ์ , ดรงต์ , สมัญญา (ญ.) , กรินทร์ , ธิเชษฐ์
พล.ท.ดร.ธนา เศรษฐจันทร สมรสกับ พล.ต.หญิง ปรางฉาย วิลาวรรณ (ญ.) มีบุตรธิดา 3 คน ได้แก่ ธนาฒย์ , ธนัตถ์ , ธนินี (ญ.)
นพ.น่วม ถึงแก่อนิจกรรมอย่างสงบ เมื่อวันที่ 13 ธันวาคม พ.ศ. 2553 และได้ประกอบพิธีพระราชทานเพลิงศพ ณ วัดพระศรีมหาธาตุวรมหาวิหาร แขวงอนุสาวรีย์ เขตบางเขน กรุงเทพมหานคร
== การศึกษา ==
จบแพทย์ศาสตร์บัณฑิต มหาวิทยาลัยแพทย์ศาสตร์ ในปี พ.ศ. 2489 โดยได้รับพระราชทานปริญญาบัตรจากพระหัตถ์ พระบาทสมเด็จพระปรเมนทรมหาอานันทมหิดล พระอัฐมรามาธิบดินทร   ซึ่งเป็นนักศึกษาเพียงรุ่นเดียวที่ได้รับ 
ได้รับทุนของศัลยแพทย์นานาชาติ ไปศึกษาเพิ่มเติม ณ ประเทศสหรัฐอเมริกา ในปี พ.ศ. 2494 - 2496
== บทบาททางสังคม ==
=== ด้านการแพทย์ ===
เป็นผู้อำนวยการโรงพยาบาลมหาราชนครราชสีมา ระหว่างปี พ.ศ. 2497 - 2505 ขณะดำรงตำแหน่ง ได้พัฒนาโรงพยาบาลอย่างรวดเร็วต่อเนื่องในทุกด้าน มีการก่อสร้างอาคารอำนวยการ 2 ชั้น แทนเรือนไม้ ก่อสร้างหอผู้ป่วยเพิ่มขึ้นหลายหลัง รวมทั้งก่อสร้างห้องเอ็กซเรย์ และห้องผ่าตัด ซึ่งได้รับการช่วยเหลือจากองค์การระหว่างประเทศจากประเทศสหรัฐอเมริกา ในขณะนั้นมีแพทย์ปฏิบัติงานเพียง 5 คน ได้แก่ นพ.น่วม เศรษฐจันทร , พญ.สำเนียง เศรษฐจันทร , นพ.ประดิษฐ์ รัตนพาริช , นพ.รังสรรค์ มหาสันทนะ และ พญ.เกษร มโหธร 
เป็นผู้ก่อตั้งวิทยาลัยพยาบาลนครราชสีมา และเป็นผู้อำนวยการวิทยาลัยพยาบาลคนแรก ระหว่างปี พ.ศ. 2498 - 2504 หลังจากนั้น พญ.สำเนียง เศรษฐจันทร (ญ.) ภริยาได้มาดำรงตำแหน่งผู้อำนวยการแทนจนถึงปี พ.ศ. 2510 
เป็นผู้ก่อตั้งโรงพยาบาลจิตเวชนครราชสีมาราชนครินทร์ และเป็นผู้อำนวยการโรงพยาบาลคนแรก ระหว่างปี พ.ศ. 2508 - 2514 
=== ด้านพระพุทธศาสนา ===
นพ.น่วม และครอบครัว เป็นผู้มุ่งมั่นศรัทธาในพระพุทธศาสนา ได้อุปถัมภ์และทำนุบำรุงพระพุทธศาสนามาอย่างต่อเนื่อง รวมทั้งได้อุปถัมภ์ พระเทพรัตนดิลก (วิจิตร จิตตทันโต) เจ้าคณะจังหวัดนครราชสีมา (ธรรมยุต) และเจ้าอาวาสวัดศาลาลอย 
=== ด้านการเมือง ===
ได้รับการเลือกตั้งเป็นสมาชิกสภาผู้แทนราษฎรจังหวัดนครราชสีมา เขต 1 สังกัดพรรคชาติไทย เมื่อปี พ.ศ. 2526 พร้อม พลตรี ชาติชาย ชุณหะวัณ อดีตนายกรัฐมนตรี
== เครื่องราชอิสริยาภรณ์ ==
== อ้างอิง ==
บุคคลจากอำเภอเมืองนครราชสีมา
พุทธศาสนิกชนชาวไทย
แพทย์ชาวไทย
นักการเมืองไทย
สมาชิกสภาผู้แทนราษฎรจังหวัดนครราชสีมา
พรรคชาติไทย
บุคคลจากคณะแพทยศาสตร์ศิริราชพยาบาล มหาวิทยาลัยมหิดล
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ป.ช.
โบสถ์น้อยนักบุญฟรังซิสเซเวียร์

โบสถ์น้อยนักบุญฟรังซิสเซเวียร์ (, Capela de São Francisco Xavier) เป็นโบสถ์น้อยแห่งหนึ่งบนเกาะโกโลอานี มาเก๊า ประเทศจีน สร้างเมื่อ ค.ศ. 1928 บริเวณชายฝั่งด้านตะวันตกเฉียงใต้ของเกาะ ตั้งอยู่ใกล้กับอนุสาวรีย์ปราบโจรสลัด ค.ศ. 1910
โบสถ์น้อยนี้เคยเป็นที่ประดิษฐานพระธาตุศักดิ์สิทธิ์หลายชิ้น ได้แก่ พระธาตุของมรณสักขีทั้ง 26 องค์ของญี่ปุ่นที่ถูกตรึงกางเขนที่นางาซากิเมื่อ ค.ศ. 1597 รวมทั้งคริสตังญี่ปุ่นบางคนที่ถูกสังหารช่วงกบฏชิมาบาระ เมื่อ ค.ศ. 1637 ปัจจุบันพระธาตุทั้งหมดถูกเคลื่อนย้ายไปที่พิพิธภัณฑ์ศิลปะและห้องเก็บศพใต้โบสถ์อันศักดิ์สิทธิ์ซึ่งเปิดใน ค.ศ. 1996 และพระธาตุที่สำคัญอีกอย่างคือกระดูกท่อนแขนของนักบุญฟรังซิสเซเวียร์ซึ่งเสียชีวิตตั้งแต่ ค.ศ. 1552 ปัจจุบันถูกย้ายไปเก็บรักษาไว้ ณ โบสถ์และสามเณราลัยนักบุญยอแซฟ เขตเซาโลวเรงซู
== อ้างอิง ==
== แหล่งข้อมูลอื่น==
โบสถ์คาทอลิกในมาเก๊า
โบสถ์น้อยในประเทศจีน
โบสถ์คาทอลิกลาซ่า

โบสถ์คาทอลิกลาซ่า หรือ โบสถ์น้อยลาซ่า เป็นโบสถ์คริสต์นิกายโรมันคาทอลิกแห่งแรกในเขตปกครองตนเองทิเบต ประเทศจีน ก่อตั้งขึ้นเมื่อ ค.ศ. 1725 ก่อนสูญหายใน ค.ศ. 1745
ฟรันเชสโก เดลลา เปนนา (Francesco della Penna) และโดเมนีโก ดา ฟาโน (Domenico da Fano) นักบวชกาปูชินชาวอิตาลีพร้อมด้วยคณะภราดาน้อยกาปูชินเดินทางเข้าสู่ลาซ่าเมื่อ ค.ศ. 1719 เพื่อเผยแผ่ศาสนาแข่งกับอิปโปลีโต เดซีเดรี (Ippolito Desideri) นักบวชคณะเยสุอิต ที่สุดสันตะสำนักเลือกให้คณะกาปูชินขออนุญาตรัฐบาลท้องถิ่นทิเบตในการก่อสร้างโบสถ์ขึ้น
ทะไลลามะที่ 7 ทรงอนุญาตให้มีการสร้างโบสถ์ ณ จุดสูงสุดของเมือง ต่อมาฟรันเชสโก เดลลา เปนนาและคณะเดินทางกลับกรุงโรมใน ค.ศ. 1737 พื้นที่ดังกล่าวมีผู้รับเชื่อเพียง 26 คน
== อ้างอิง ==
== แหล่งข้อมูลอื่น==
โบสถ์คาทอลิกในประเทศจีน
โบสถ์น้อยในประเทศจีน
สิ่งก่อสร้างในลาซ่า
เฉลิม พงษ์สวัสดิ์

พลตรี เฉลิม พงษ์สวัสดิ์ เป็นอดีตรัฐมนตรีช่วยว่าการกระทรวงศึกษาธิการของไทย ในรัฐบาลจอมพล แปลก พิบูลสงคราม เมื่อปี พ.ศ. 2500 เป็นอดีตสมาชิกสภาผู้แทนราษฎรจังหวัดลพบุรี 2 สมัย สมาชิกสภาผู้แทนราษฎรแบบแต่งตั้ง 1 สมัย และเป็นอดีตหัวหน้าพรรคประชาราษฎร์
== ประวัติ ==
พลตรี เฉลิม ได้รับแต่งตั้งเป็นเป็นสมาชิกสภาผู้แทนราษฎรประเภทที่ 2 ในสภาผู้แทนราษฎรไทย ชุดที่ 6 ปี พ.ศ. 2494 ในสภาผู้แทนราษฎรไทย ชุดที่ 7 (26 กุมภาพันธ์ พ.ศ. 2495 - 25 กุมภาพันธ์ พ.ศ. 2500) ต่อมาได้หันไปลงสมัครรับเลือกตั้งสมาชิกสภาผู้แทนราษฎรจังหวัดลพบุรี ในนามพรรคเสรีมนังคศิลาของจอมพล ป.พิบูลสงคราม ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 และได้รับแต่งตั้งเป็นรัฐมนตรีช่วยว่าการกระทรวงศึกษาธิการ หลังการเลือกตั้งครั้งนั้น แต่ก็ทำหน้าที่ได้เพียง 6 เดือน ก็พ้นจากตำแหน่งเนื่องจากคณะทหารได้ทำการรัฐประหารยึดอำนาจ เมื่อวันที่ 16 กันยายน พ.ศ. 2500 โดยมีจอมพลสฤษดิ์ ธนะรัชต์ ผู้บัญชาการทหารบก เป็นหัวหน้าคณะรัฐประหาร แได้จัดให้มีการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 พลตรี เฉลิม ก็ได้ลงสมัครและได้รับเลือกตั้งเป็น ส.ส.ลพบุรี สมัยที่ 2 โดยไม่สังกัดพรรคการเมืองใด
หลังจากการเลือกตั้งปลายปี พ.ศ. 2500 พลตรี เฉลิม ได้จัดตั้งพรรคประชาราษฎร์ขึ้น และทำหน้าที่เป็นหัวหน้าพรรค โดยเป็นการรวมกลุ่มกันของอดีตสมาชิกพรรคเสรีมนังคศิลา เพื่อทำการเปิดอภิปรายไม่ไว้วางใจรัฐบาลถนอม กิตติขจร ร่วมกับพรรคประชาธิปัตย์
พลตรี เฉลิม ได้มีส่วนริเริ่มในการก่อตั้งโรงเรียนหลายแห่ง เช่น โรงเรียนโคกกะเทียมวิทยาลัย ซึ่งจัดตั้งขึ้นเพื่อรองรับการศึกษาของเยาวชนซึ่งเป็นบุตรหลานของทหารสังกัดศูนย์การทหารปืนใหญ่ และ กองบิน 2 ในช่วงที่พลตรี เฉลิม ดำรงตำแหน่งผู้บัญชาการศูนย์การทหารปืนใหญ่ โรงเรียนวัดพานิชธรรมิการาม และการฟื้นฟูโรงเรียนทีปังกรวิทยาพัฒน์ (วัดน้อยใน) ในพระราชูปถัมภ์ฯ (พ.ศ. 2497)
พลตรี เฉลิม ถึงแก่กรรมและมีงานพระราชทานเพลิงศพ ณ วัดโสมนัสราชวรวิหาร เมื่อวันที่ 20 ธันวาคม พ.ศ. 2508
== เครื่องราชอิสริยาภรณ์ ==
== อ้างอิง ==
บุคคลจากจังหวัดลพบุรี
ทหารบกชาวไทย
นักการเมืองไทย
สมาชิกสภาผู้แทนราษฎรไทยแบบแต่งตั้ง
สมาชิกสภาผู้แทนราษฎรจังหวัดลพบุรี
พรรคเสรีมนังคศิลา
ผู้ได้รับเครื่องราชอิสริยาภรณ์ ป.ม.
ผู้ได้รับเครื่องราชอิสริยาภรณ์ ท.ช.
ผู้ได้รับเหรียญรัตนาภรณ์ ภ.ป.ร.3
หัวหน้าพรรคการเมืองในประเทศไทย
เขาเปญญา

เขาเปญญา (Colina da Penha) หรือ เขาไซ้หม่งเจิ่ง (c=西望洋山) เป็นเนินเขาตั้งอยู่ในเขตเซาโลเร็งซู มาเก๊า ประเทศจีน มีความสูง 62.7 เมตรจากระดับน้ำทะเล บนยอดเขาเป็นที่ตั้งของโบสถ์น้อยแม่พระเปญญา รอบ ๆ เขามีตลาด โรงแรม และภัตตาคาร
== อ้างอิง ==
== แหล่งข้อมูลอื่น==
คาบสมุทรมาเก๊า
ภูเขาในประเทศจีน
สวนหย่อมขนาดเล็ก

สวนหย่อมขนาดเล็ก หรือ สวนหย่อมขนาดเล็กย่านชุมชน (Pocket park) เป็นสวนสาธารณะประเภทหนึ่ง มีขนาดเล็ก เป็นที่ดินธรรมดาอาจมีขนาดพื้นที่เพียง 1 บล็อก แต่ไม่เกิน 2 ไร่ โดยมากเป็นสวนที่คั่นอยู่ระหว่างอาคาร อาจพัฒนาจากพื้นที่ว่างหรือรกร้าง บริเวณใต้ทางด่วน ริมคลอง หรือริมทางรถไฟ มีการปรับภูมิทัศน์ให้กลายเป็นพื้นที่สีเขียว เป็นปอดขนาดเล็กของเมือง และเป็นจุดนัดพบของประชาชนที่อยู่ในบริเวณนั้น
== ลักษณะ ==
สวนหย่อมขนาดเล็กจะมีลักษณะดังนี้
มีพื้นที่ไม่เกิน 2 ไร่
รัศมีบริการไม่เกิน 1 กิโลเมตร
ระยะเดินใช้เวลา 5-10 นาที
การกระจายตัวของสวนอยู่ในระยะเดินเท้า
เข้าถึงได้ง่าย ไม่ต้องเดินข้ามถนน อยู่ระหว่างอาคารหรือกลุ่มอาคาร
มีแนวทางการพัฒนาพื้นที่ขนาดเล็กที่รกร้างว่างเปล่า
เหมาะสำหรับย่านที่มีครอบครัวอยู่อาศัย
เป็นสนามเด็กเล่นหรือที่พักผ่อนหย่อนใจ
อย่างไรก็ตามต้นไม้ที่ปลูกบนทางเท้าและพื้นที่จอดรถ หรือสวนหย่อมขนาดน้อยตามร้านค้าก็อาจนับเป็นสวนหย่อมขนาดเล็กได้
== อ้างอิง ==
== แหล่งข้อมูลอื่น==
สวนสาธารณะ
สวนสาธารณะในเมือง
การผังเมือง
อึมเบยา

อึมเบยา (Mbeya) เป็นนครตั้งอยู่ทางตะวันตกเฉียงใต้ของประเทศแทนซาเนีย ในทวีปแอฟริกา เมืองมีประชากร 280,000 คน เป็นเมืองหลวงของแคว้นอึมเบยา แคว้นซึ่งมีประชากรราว 2 ล้านคน
อึมเบยาเป็นเมืองแรกที่เจอหากเดินทางมาทางบกจากประเทศเพื่อนบ้าน แซมเบีย เมืองตั้งอยู่ระดับความสูง 1,700 เมตร ภาษาทางการคือภาษาสวาฮิลีและมีการสอนภาษาอังกฤษตามโรงเรียน
เมืองในประเทศแทนซาเนีย
คณะครุศาสตร์ มหาวิทยาลัยราชภัฏศรีสะเกษ

คณะครุศาสตร์ มหาวิทยาลัยราชภัฎศรีสะเกษ (Faculty of Education, Sisaket Rajabhat University) เป็น คณะวิชา สังกัด มหาวิทยาลัยราชภัฏศรีสะเกษ
==  ประวัติ ==
คณะครุศาสตร์ มหาวิทยาลัยราชภัฎศรีสะเกษ เดิมเป็นภาควิชาศึกษาศาสตร์ และศูนย์ครุ ในสังกัดคณะศิลปศาสตร์และวิทยาศาสตร์ ต่อมาในความเห็นชอบสภามหาวิทยาลัยลัยราชภัฎศรีสะเกษ ในการประชุมครั้งที่ 8/2556 เมื่อวันที่ 21 กันยายน 2556 สภามหาวิทยาลัยได้จัดตั้งหน่วยงานภายในมหาวิทยาลัยราชภัฎศรีสะเกษระดับคณะหรือเทียบเท่าคณะ ดังนี้
๑) คณะครุศาสตร์
๒) คณะมนุษยศาสตร์และสังคมศาสตร์
๓) คณะบริหารธุรกิจและการบัญชี
๔) วิทยาลัยกฎหมายและการปกครอง
๕) สำนักส่งเสริมและบริการวิชาการ
== หลักสูตรที่เปิดสอน ==
{| class = "wikitable" width = 100%
|-
! colspan="4" style="background: Cornflowerblue; color:white; " | คณะครุศาสตร์
|-
! style = "background: skyblue; color:white; "| ระดับประกาศนียบัตรบัณฑิต
! style = "background: skyblue; color:white; "| ระดับปริญญาตรี
! style = "background: skyblue; color:white; "| ระดับปริญญาโท
! style = "background: skyblue; color:white; "| ปริญญาเอก
|-
| valign = "top" |
หลักสูตรประกาศนียบัตรบัณฑิต
วิชาชีพครู (หลักสูตรปรับปรุง 2561)
| valign = "top" |
หลักสูตรครุศาสตรบัณฑิต (ค.บ.)
สาขาวิชาการประถมศึกษา
สาขาวิชาการศึกษาปฐมวัย
สาขาวิชาคณิตศาสตร์
สาขาวิชาวิทยาศาสตร์
สาขาวิชาคอมพิวเตอร์ศึกษา
สาขาวิชาภาษาอังกฤษ
สาขาวิชาภาษาไทย
สาขาวิชาสังคมศึกษา
สาขาวิชาดนตรีศึกษา
สาขาวิชาพลศึกษา
สาขาวิชาการสอนภาษาจีน
| valign = "top" |
หลักสูตรครุศาสตรมหาบัณฑิต (ค.ม.)
สาขาวิชาบริหารการศึกษา
สาขาวิชาหลักสูตรและการสอน
สาขาวิชาวิจัยและประเมินผล
| valign = "top" |
หลักสูตรครุศาสตรดุษฎีบัณฑิต (ค.ด.)
สาขาวิชาบริหารการศึกษา
|-
|}
มหาวิทยาลัยราชภัฏศรีสะเกษ
แคว้นกาฆามาร์กา

แคว้นกาฆามาร์กา (Cajamarca; Kashamarka) เป็นแคว้นหนึ่งในประเทศเปรู มีเมืองเอกคือกาฆามาร์กา ตั้งอยู่ทางตอนเหนือของประเทศและมีชายแดนติดกับเอกวาดอร์ ตั้งอยู่ที่ความสูงถึง 2,700 เมตร (8,900 ฟุต) เหนือระดับน้ำทะเลในเทือกเขาแอนดีส ซึ่งเป็นเทือกเขาที่ยาวที่สุดในโลก ในอาณาเขตของแคว้นมีส่วนของป่าดิบชื้นแอมะซอนอยู่ด้วย
แคว้นกาฆามาร์กา
กาฆามาร์กา
โบสถ์น้อยแม่พระเปญญา

โบสถ์น้อยแม่พระเปญญา (; Capela de Nossa Senhora da Penha) เป็นโบสถ์น้อยแห่งหนึ่งตั้งอยู่บนยอดเขาเปญญา เขตเซาโลวเรงซู มาเก๊า ประเทศจีน
พื้นที่ของโบสถ์ได้รับการบริจาคจากคณะออกัสติเนียน สร้างเพื่ออุทิศแก่แม่พระเปญญาแห่งฝรั่งเศสเมื่อ ค.ศ. 1622 โดยตกเป็นสมบัติของคณะออกัสติเนียนจนถึง ค.ศ. 1834 หลังถูกขับออกจากมาเก๊า ภายหลังมีการก่อสร้างโบสถ์ขึ้นใหม่ใน ค.ศ. 1837 เพื่อใช้เป็นที่พำนักของบิชอป ส่วนอาคารโบสถ์ปัจจุบันสร้างใหม่อีกครั้งใน ค.ศ. 1935
== อ้างอิง ==
== แหล่งข้อมูลอื่น==
โบสถ์คาทอลิกในมาเก๊า
โบสถ์น้อยในประเทศจีน
ลูบูมบาชี

ลูบูมบาชี (Lubumbashi) หรือชื่อเดิมคือ เอลีซาเเบ็ทวีล (Élisabethville) และ เอลิซาเบทสตัด (Elisabethstad) เป็นนครในสาธารณรัฐประชาธิปไตยคองโก เป็นเมืองใหญ่เป็นอันดับ 2 ของประเทศ รองจากเมืองหลวงประเทศ กรุงกินชาซา ลูบูมบาชีเป็นเมืองหลวงเหมืองของประเทศ เป็นศูนย์กลางบริษัททำเหมืองที่ใหญ่ที่สุดในประเทศ เมืองมีประชากรราว 1.5 ล้านคน
==อ้างอิง==
เมืองในสาธารณรัฐประชาธิปไตยคองโก
อึมบูจีไมอี

อึมบูจีไมอี (Mbuji-Mayi) เดิมชื่อ บาควังกา (Bakwanga) เป็นเมืองหลวงของจังหวัดกาซาอีออเรียงตาล สาธารณรัฐประชาธิปไตยคองโก เป็นเมืองใหญ่เป็นอันดับ 3 ของประเทศ รองจากกรุงกินชาซา และลูบูมบาชี ข้อมูลประชากรในปี ค.ศ. 2010 มีราว 1,480,000 คน และข้อมูลในปี ค.ศ. 2008 มีราว 3,500,000 คน
แม้จะเป็นเมืองใหญ่ แต่ยังคงตั้งอยู่ห่างไกลจากจังหวัดโดยรอบหรือกรุงกินชาซาและลูบูมบาชี สามารถเดินทางได้จากสนามบินอึมบูจีไมอี
==อ้างอิง==
เมืองในสาธารณรัฐประชาธิปไตยคองโก